Crna Gora



Ministarstvo javne uprave,

digitalnog društva i medija

Br. 10/2-056/22-887 Podgorica, 28.02.2022. godine

**Crna Gora**

**MINISTARSTVO JAVNE UPRAVE, DIGITALNOG DRUŠTVA I MEDIJA**

Na osnovu člana 32v Zakona o nevladinim organizacijama (“Službeni list CG“, br.39/11 i 37/17), a u vezi sa Odlukom outvrđivanju prioritetnih oblasti od javnog interesa i visine sredstava za finansiranje projekata i programa nevladinih organizacija u 2022. godini (“Službeni list CG“, br. 12/22) i Pravilnikom o sadržaju javnog konkursa za raspodjelu sredstava za finansiranje projekata i programa nevladinih organizacija i izgledu i sadržaju prijave na javni konkurs (“Službeni list CG“, br.14/18),Komisija za raspodjelu sredstava za finansiranje projekata/programa nevladinih organizacija Ministarstva javne uprave, digitalnog društva i medija objavljuje

**JAVNI KONKURS ZA FINANSIJSKU PODRŠKU PROJEKTIMA/ PROGRAMIMA KOJI DOPRINOSE RAZVOJU DIGITALIZACIJE U 2022. GODINI “**

**pod nazivom**

**„ICT za sve - digitalizuj se“**

Pozivaju se nevladine organizacije koje se bave digitalizacijom, a koje imaju kapacitete i iskustvo da prijave projekte/programe na ovaj konkurs, kojim mogu doprinijeti realizaciji prioriteta utvrđenih:

1. Strategijom digitalne transformacije 2022-2026. godine sa Akcionim planom za 2022-2023;
2. Zakonom o elektronskoj upravi.

Operativni cilj 1.4 iz Strategije digitalne transformacije 2022-2026. čijem će ostvarenju doprinijeti projekti/programi nevladinih organizacija u 2022. godini je: **Razvoj i unapređenje digitalnih znanja i vještina crnogorskog društva**

Prioritetni problemi u oblasti digitalizacije, koji se planiraju rješavati finansiranjem projekata/programa nevladinih organizacija je/su:

* Visok rizik digitalne isključenosti zbog nedostatka digitalnih znanja i vještina starijih lica;
* Nedostatak osnovnih ICT vještina starijih lica;
* Nepovjerenje po pitanju bezbjednosti na internetu;
* Nedostatak znanja o benefitima elektronskih usluga;
* Nedostatak znanja o benefitima mobilnih aplikacija u cilju poboljšanja kvaliteta života pojedinca;

**Ciljna grupa** su starija populacija 65+, penzioneri i korisnici domova starih

Aktivnosti nevladine organizacije koje će doprinijeti ostvarenju operativnog cilja i zadovoljenju potreba ciljne/nih grupe/a („prihvatljive aktivnosti za finansiranje“) su:

* Istraživanje o potrebama starijih lica u cilju procjene znanja i digitalnih vještina neophodnih za upotrebu IKT-a i elektronskih usluga;
* Organizacija obuka o upotrebi IKT-a za starija lica (vodeći računa o rodnoj zastupljenosti učesnika na obukama i regionalnoj zastupljenosti: sjeverna, centralna i južna regija) sa distrubiranim priručnicima za polaznike obuka;
* Edukacije o benefitima korišćenja elektronskih usluga za starija lica na regionalnom nivou (sjeverni, južni, središnji), a u cilju podizanja kvaliteta života;
* Organizovanje interaktivnih radionica o benefitima upotrebe interneta, socijalnih mreža i mobilnih aplikacija za ciljnu grupu na regionalnom nivou (sjeverni, južni, središnji);
* Organizovanje događaja (seminari, radionice, okrugli stolovi, itd.) o benefitima i upotrebi elektronskih usluga u različitim oblastima (zdravstvene usluge, elektronska trgovina, elektronsko plaćanje poreza, itd);
* Sprovođenje kreativne kampanje za podizanje svijesti starijih lica o potrebi i benefitima digitalizacije i upotrebe IKT-a.

**Ukupan iznos** sredstava koja se mogu raspodijeliti ovim konkursom je: **60.000,00 eura.**

**Najnižiji iznos** sredstava koji se može dodijeliti pojedinom projektu/programu je **4.000 eura**, **a najviši 12.000 eura.**

Na ovaj konkurs nevladina organizacija može prijaviti više projekata/programa, **ali joj se mogu dodijeliti sredstva samo za jedan projekat/program.** Ta nevladina organizacija **može biti i partner na samo jednom projektu/programu u okviru ovog javnog konkursa.**

**Prijavu projekta/programa na ovaj konkurs** **može podnijeti nevladina organizacija koja je:**

a) upisana u Registar nevladinih organizacija;

b) u Statutu ima utvrđene djelatnosti i ciljeve u oblastima koje se odnose na digitalizaciju;

c) predala poreskom organu prijavu za prethodnu fiskalnu godinu (bilans stanja i bilans uspjeha).

**Raspodjela sredstava iz ovog konkursa vrši se na osnovu sljedećih kriterijuma:**

1)doprinos prijavljenog projekta, odnosno programa ostvarivanju javnog interesa i realizaciji strateških ciljeva u određenoj oblasti;

2) kvalitet prijavljenog projekta, odnosno programa;

3) kapacitet nevladine organizacije da realizuje prijavljeni projekat, odnosno program;

4) transparentnost rada nevladine organizacije.

**Bodovanje projekata, odnosno programa prema navedenim kriterijumima, vršiće se prema mjerilima i na način utvrđen Uredbom o finansiranju projekata i programa nevladinih organizacija u oblastima od javnog interesa (“Službeni list CG“, br.13/18), na obrascu koji utvrđuje i objavljuje na svojoj internet stranici Ministarstvo javne uprave, digitalnog društva i medija** [**https://www.gov.me/mju**](https://www.gov.me/mju) **, a svaki projekat će bodovati po dva nezavisna procjenjivača, koji moraju obrazložiti dodijeljene bodove po svakom mjerilu.**

**Rok za podnošenje prijava** na ovaj konkurs je 30 dana od dana objavljivanja, odnosno zaključno **sa 30. martom 2022. godine.**

**Prijava projekta/programa dostavlja se isključivo na obrascu propisanom** **Pravilnikom** o sadržaju javnog konkursa za raspodjelu sredstava za finansiranje projekata i programa nevladinih organizacija i izgledu i sadržaju prijave na javni konkurs (“Službeni list CG“, br.14/18)**, a koji je sastavni dio ovog Konkursa.**

**Uz prijavu na ovaj konkurs, nevladine organizacije su dužne dostaviti:**

• fotokopiju rješenja o upisu u registar NVO;

• fotokopiju dijela statuta u kome su definisani ciljevi i djelatnost, odnosno oblast djelovanja NVO, a koji se odnose na digitalizaciju;

• fotokopiju akta o podnesenoj prijavi za prethodnu fiskalnu godinu poreskom organu(bilans stanja i bilans uspjeha).

**Popunjenu, potpisanu i ovjerenu prijavu neophodno je dostaviti u dva (2) primjerka u štampanoj verziji i jedan (1) primjerak u elektronskoj formi na CD-u u sadržaju istovjetnom štampanom primjerku.**

|  |
| --- |
| **Prijavu sa potrebnom dokumentacijom, uključujući i CD treba**  **poslati isključivo poštom na sljedeću adresu:**  **Ministarstvo javne uprave, digitalnog društva i medija**  **Rimski trg, br 45**  **Podgorica**  **sa napomenom: NE OTVARATI - prijava na Javni konkurs broj: \_\_\_\_\_\_\_\_\_\_\_\_\_ pod nazivom**  **„JAVNI KONKURS ZA FINANSIJSKU PODRŠKU PROJEKTIMA/ PROGRAMIMA KOJI DOPRINOSE DIGITALIZACIJI U 2022. GODINI POD NAZIVOM:**  **„ICT za sve - digitalizuj se“** |
| U razmatranje će biti uzeti samo projekti/programi koji su dostavljeni na propisanom obrascu, sa potrebnom dokumentacijom i u roku, odnosno koji zadovoljavaju uslove propisane ovim konkursom. |
| Eventualna pitanja u vezi ovog konkursa mogu se postaviti i elektronskim putem na adresu: [tamara.popovic@mju.gov.me](mailto:tamara.popovic@mju.gov.me) , najkasnije **do 30. marta 2022. godine.** |
| Komisija za raspodjelu sredstava za finansiranje projekata/programa nevladinih organizacija Ministarstva javne uprave, digitalnog društva i medija će **u roku od 15 dana od dana završetka ovog konkursa**, na internet stranici **Ministarstva javne uprave, digitalnog društva i medija** i portalu e-uprave objaviti listu nevladinih organizacija koje nijesu dostavile urednu i potpunu prijavu, uz ukazivanje na utvrđene nedostatke koji se odnose na prijavu, odnosno potrebnu dokumentaciju.  **Nevladina organizacija sa pomenute liste je, u roku od pet dana od dana objavljivanja liste, dužna da otkloni utvrđene nedostatke, a u slučaju da se utvrđeni nedostaci ne otklone u propisanom roku, prijava se odbacuje.** |

**Broj: 10/2-056/22-887 Predsjednica Komisije**

**Podgorica, 28.02. 2022. godine mr Vesna Simonović**